У складу са Законом о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и Националним стандардом број 5 о начину и поступку уновчења имовине стечајног дужника ("Сл. гласник РС", бр. 62/2018), Стечајни управник стечајног дужника **SIMTIM DOO NOVI SAD – у стечају, матични број 08664048 објављује**

**ПОЗИВ**

 **СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ СТЕЧАЈНОГ ДУЖНИКА КАО ПРАВНОГ ЛИЦА, ПРОЦЕНЕ ВРЕДНОСТИ ЦЕЛОКУПНЕ ИМОВИНЕ СТЕЧАЈНОГ ДУЖНИКА И ПРОЦЕНЕ ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ ЦЕЛОКУПНЕ ИМОВИНЕ СТЕЧАЈНОГ ДУЖНИКА,**

**ОДНОСНО ПРОДАЈУ ИМОВИНЕ СТЕЧАЈНОГ ДУЖНИКА У ИМОВИНСКИМ ЦЕЛИНАМА**

**УВОД**

Дана 27.01.2025. године Решењем број Ст. 96/2024 Привредног суда у Новом Саду отворен је стечајни поступак над стечајним дужником SIMTIM DOO NOVI SAD– у стечају, Нови Сад, Партизанска 64 Б, матични број 08664048, ПИБ 101646832. Дана 05.03.2025. године Решењем број Ст. 96/2024 Привредног суда у Новом Саду донето је Решење о банкротству које је правоснажно од 21.03.2025. године.

**СВРХА ПРОЦЕНЕ**

Сврха процене је да се утврди стратегија продаје у циљу остваривања највеће продајне вредности и најповољнијег намирења поверилаца у стечајном поступку који се води над стечајним дужником SIMTIM DOO NOVI SAD– у стечају.

**МЕТОД ПРОЦЕНЕ**

Процена мора бити урађена у складу са Законом о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и Националног стандарда број 5 о начину и поступку уновчења имовине стечајног дужника ("Сл. гласник РС", бр. 62/2018) Поглавља I до III.

**ИЗВЕШТАЈ О ПРОЦЕНИ**

 Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:

- прецизно означен предмет процене, дефиницију вредности, уз опис метода коришћених у Извештају о процени,

- закључак о процењеној вредности имовине стечајног дужника,

- закључак о процењеној вредности стечајног дужника као правног лица,

- закључак у вези целисходности најповољнијег начина уновчења, мишљење проценитеља и предлог најповољнијег начина уновчења стечајне масе уз давање детаљног образложења,

- правно мишљење у вези правног статуса имовине која је предмет процене на основу прибављене документације,

- одређење одговарајућег дела купопродајне цене на којем разлучни, односно заложни поверилац има право приоритетног намирења у складу са чланом 133. став 12 Закона о стечају.

 Стечајни управник ће у складу са чланом 132. став 2. Закона о стечају процену доставити Одбору поверилаца.

**ИНФОРМАЦИЈЕ ЗА ПОНУЂАЧЕ**

 Заинтересовани понуђачи достављају лично (уз претходну најаву на моб. тел: 065/203-8331) или путем поште затворене писане понуде са назнаком «ЗА ПРОЦЕНУ» на адресу стечајног дужника SIMTIM DOO NOVI SAD– у стечају, Нови Сад, Партизанска 64 Б. Понуде треба доставити најкасније до 14:00 часова дана 22.04.2025. године (уторак), без обзира да ли се достављају лично или путем поште. Сваки понуђач може поднети једну понуду.

 Понуђач уз понуду доставља фотокопију документације. Наручилац задржава право да захтева од Понуђача накнадно достављање на увид оригиналне документације. Понуда треба да садржи:

- доказе о испуњености услова из овог позива,

- имена чланова ужег тима који ће радити процену са задужењима и референцама,

- рок у којем ће завршити процену,

- цену за пружену услугу исказану у динарима,

- рок за исплату накнаде за извршену услугу процене - сагласност на предвиђени начин плаћања.

Уз понуду доставити:

- доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и другу документацију издату од надлежних органа,

- доказе о стручности,

- референце досадашњег рада.

Заинтересовани понуђачи, могу добити детаљније информације потребне за израду понуде обраћањем стечајном управнику Бојану Шкрбићу на електронску адресу: bojanskrbic@hotmail.com, као и на моб. тел: 065/203-8331.

Отварање понуда извршиће стечајни управник дана 23.04.2025. године (среда) у 14:00 часова у присуству понуђача и о истом ће сачинити записник. Понуђачи који не буду присутни на отварању понуда немају право на приговор на записник.

 Приликом избора понуђача узимају се осим финансијске понуде у обзир и стручност, референце и други елементи понуде који су од значаја за вршење конкретне процене. Одбор поверилаца врши избор најбољег понуђача са листе достављених понуда. У случају да одбор поверилаца не донесе одлуку у року од осам дана од дана достављања, избор понуђача врши стечајни управник.

 О донетој Одлуци о избору најбољег понуђача биће обавештени сви понуђачи. Са одабраним понуђачем ће бити склопљен Уговор о вршењу процене.

Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.

**ПЛАЋАЊЕ**

Наручилац ће наручене радове платити након уновчења имовине стечајног дужника и одобрења стечајног судије.

**УСЛОВИ КОНКУРИСАЊА**

 Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

- да је регистрован за обављање делатности код надлежног органа,

- лиценца за обављање послова овлашћеног проценитеља,

- да испуњава квалификационе услове, односно да располаже довољним кадровским и техничким капацитетом за вршење услуге из понуде.

 У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

У Новом Саду, дана 10.04.2025. године,

Бојан Шкрбић

Стечајни управник